पाएं अपने शहर की ताज़ा ख़बरें और फ्री ई-पेपरडाउनलोड करें
छात्र अभिभावक मंच ने शिक्षा निदेशालय द्वारा दयानंद स्कूल की फीसों के संदर्भ में जारी की गई अधिसूचना का स्वागत किया है और तुरंत बढ़ी हुई फीसों पर लगाम लगाने की मांग की है। मंच ने ऐसी ही अधिसूचना सभी निजी स्कूलों के लिए जारी करने की मांग की है।
मंच के संयोजक विजेंद्र मेहरा, सदस्य भुवनेश्वर सिंह, कमलेश वर्मा आदि ने प्रदेश सरकार को चेताया है कि निजी स्कूलों में बगैर जनरल हाउस की इजाजत के वर्ष 2020 व 2021 में की गई भारी फीस बढ़ोतरी को अगर वापस न लिया गया तो आंदोलन तेज होगा।
उन्होंने कहा है कि शिक्षा विभाग का दयानंद स्कूल के संदर्भ में जारी किया गया लिखित आदेश तभी मायने रखता है अगर शिक्षा अधिकारी 5 दिसंबर 2019 के आदेश को अक्षरशः लागू करवाने में सफल होते हैं।उन्होंने शिक्षा निदेशक से मांग की है कि वह तुरंत दयानंद पब्लिक स्कूल व अन्य सभी निजी स्कूलों में पांच दिसंबर 2019 की शिक्षा निदेशालय की अधिसूचना को लागू करवाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn